Amili-agi n udabu ɣer temsalt n tira n tmaziɣt yettbeggin-aɣ-id akken ilaq tidet n umceččew yellan gar sin-agi n yexfawen yettnaɣen ɣef tilawt n tmagit tamaziɣt, akked tsudest yekkaten akken ad teksit (ad tesnegrit). Segmi i d-meslayen ɣef wadeg n tutlayt n tmaziɣt deg wannar n ugdud di Lezzayer (1980), uɣalen kecmen-d akk wid teɛna temsalt (taneɣlaft n uselmed taɛlayant, taneɣlift n yedles, tarbaɛt « tadelsant » n ukabar n F.L.N…), seg tazwara skecmen-d isekkilen n taɛṛabt deg uselmed n tmaziɣt. Tuɣalin n yimeɣnasen imaziɣen ɣer tfinaɣ (neɣ ɣer talatinit), anda yuɣal utteki ɣer « twacult taɛṛabt-tineslemt » d tawlilt tamezwarut ɣer tlemmasin tunṣibin. Acku amlili lebɣi n utteki d lebɣi n usekcem-is deg ucimi n yedles unṣib.